Die Wyse Vrou en haar helpers was ook gemoeid met geneeskunde en die pligte van die vroedvrou. Om hierdie rede het hulle 'n grondige kennis van kruie, ander plante en die natuur gehad. Omdat hulle die voortplantingsiklus van die mens verstaan het as 'n natuurlike verskynsel, het hulle geen fase daarvan soos deur die priesters van die jaloerse God, as onrein en onmenswaardig beskou nie.
Die vroedvroue het verstaan dat die 28 dae menstruele siklus van die vrou in verband staan tot die ooreenstemmende siklus van die maan. Daarom het hulle geglo dat die voortplanting van die mens gereguleer word deur die rotasie van die maan om die aarde.
Die 13de volmaan in ons kalender staan in Engels bekend as 'n "blue moon". Omdat die sinkronisasie tussen die maan- en sonkalender nie perfek is nie, vind ons dat nie alle jare 13 volmane bevat nie. Omdat 2009 14 volmane (2 blue moons) bevat het, is 2010 sonder 'n 13de volmaan. 2011, 2014 en 2017 sal ook nie die 13de "blue moon" bevat nie.
In die antieke tye het die geestelikes na die vleeslike ligaam verwys as die "maanliggaam" vanwee die sinkronisasie van die voortplanting daarvan met die 13 siklusse van die maan.
Ek weet nie ek kry die gevoel dat dertien 'n baie belangrike rol gaan speel in ons lewens ek het self bietjie navorsing gaan doen oor die simboliese nommer dertien, ek sal later dit pos sodra ek klaar is.